VENDIM
Nr. 539, datë 18.6.2015

PËR DISA NDRYSHIME DHE SHTESA NË VENDIMIN NR. 1020, DATË 14.10.2009, TË KËSHILLIT TË MINISTRAVE, “PËR KRIJIMIN E AGJENCISË SË AUDITIMIT TË PROGRAMEVE TË ASISTENCËS, AKREDITUAR NGA BASHKIMI EUROPIAN”, TË NDRYSHUAR

Në mbështetje të nenit 100 të Kushtetutës, të nenit 10, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të neneve 6 e 8, të ligjit nr. 9840, datë 10.12.2007, “Për ratifikimin e marrëveshjes kuadër, ndërmjet Këshillit të Ministrave të Republikës së Shqipërisë dhe Komisionit të Komunitetit Evropian për Rregullat e Bashkë-punimit të Asistencës për Shqipërinë, në kuadër të zbatimit të Instrumentit të Parazgjerimit (IPA)”, dhe të neneve 10 e 11, të ligjit nr. 37/2015, “Për ratifikimin e marrëveshjes kuadër, ndërmjet Republikës së Shqipërisë, përfaqësuar nga Këshilli i Ministrave i Republikës së Shqipërisë, dhe Komisionit Evropian për Rregullat e Zbatimit të Mbështetjes Financiare të BE-së për Shqipërinë, në kuadër të Instrumentit për Asistencën e Paraanëtarësimit (IPA II)”, me propozimin e ministrit të Financave, Këshilli i Ministrave

VENDOSI:

I. Në vendimin nr. 1020, datë 14.10.2009, të Këshillit të Ministrave, të ndryshuar, bëhen këto ndryshime dhe shtesa:
1. Pikat 2 dhe 3 ndryshohen, si më poshtë vijon:
“2. Agjencia ka si objekt të veprimtarisë auditimin mbi sistemet e menaxhimit dhe kontrollit për veprimet, transaksionet dhe llogaritë vjetore të mbështetjes financiare të Bashkimit Evropian, në kuadër të Instrumentit për Asistencën e Paraanëtarësimit (IPA).
3. Në ushtrimin e veprimtarisë Agjencia është funksionalisht e pavarur nga të gjithë aktorët në sistemin e menaxhimit të decentralizuar/indirekt të mbështetjes financiare të Bashkimit Evropian, në kuadër të Instrumentit për Asistencën e Para-anëtarësimit (IPA), në përputhje me standardet e auditimit të pranuara ndërkombë-tarisht dhe me strategjinë e auditimit të Agjencisë.”.
2. Në pikën 4 bëhen ndryshimi dhe shtesat e mëposhtme:
a) Fjalia e parë, e shkronjës “e”, ndryshohet, si më poshtë vijon:
“harton dhe paraqet te Zyrtari Përgjegjës Akreditues (ZPA/CAO) dhe Komisioni i BE-së, atëherë kur kërkohet zbatimi i marrëveshjes kuadër IPA, ratifikuar me ligjin nr. 9840, datë 10.12.2007 (këtu e në vijim referuar si marrëveshja kuadër IPA).”.
b) Pas shkronjës “f” shtohen shkronjat “g”, “gj” dhe “h”, me këtë përmbajtje:
“g) Harton dhe paraqet pranë Komisionit Evropian dhe Këshillit të Ministrave të Republikës së Shqipërisë, si dhe nga një kopje Koordinatorit Kombëtar IPA (KKIPA/NIPAC) dhe Zyrtarit Kombëtar Autorizues (ZKA/NAO), raportet dhe opinionet, atëherë kur kërkohet zbatimi i marrëveshjes kuadër IPA II, ratifikuar me ligjin nr. 37/2015 (këtu e në vijim referuar si marrëveshja kuadër IPA II):
i) Deri më 15 mars të çdo viti paraqet një opinion vjetor auditi sipas modelit të përcaktuar në shtojcën E të marrëveshjes kuadër IPA II, për raportet ose pasqyrat financiare vjetore dhe llogaritë vjetore të saj për vitin e kaluar financiar, që mbulojnë plotësinë, saktësinë dhe vërtetësinë e tyre, funksionimin e sistemit të menaxhimit, kontrollit dhe të mbikëqyrjes, si edhe ligjshmërinë e rregullsinë e transaksioneve në fjalë; 
ii) 	Deri më 15 mars të çdo viti, së bashku me opinionin vjetor të auditit, paraqet një raport vjetor të aktiviteteve audituese sipas modelit në shtojcën D të marrëveshjes kuadër IPA II, ku përcakton konstatimet nga auditet e kryera në përputhje me strategjinë e auditit gjatë periudhës në fjalë dhe mbështetjen e opinionit vjetor të auditit. Raporti vjetor i aktiviteteve audituese përcakton, ndër të tjera, çdo mangësi të konstatuar në sistemet e menaxhimit, kontrollit dhe mbikëqyrjes, si edhe çdo masë korrigjuese të ndërmarrë apo të planifikuar nga Zyrtari Kombëtar Autorizues (ZKA), Fondi Kombëtar dhe/ose strukturat operuese në fjalë; 
iii) 	Paraqet një opinion auditi për deklaratën përfundimtare të shpenzimeve që i dorëzohet Komisionit nga ZKA për mbylljen e çfarëdo programi ose të ndonjë pjese të tij. Ky opinion adreson vlefshmërinë e aplikimit për pagesën e fundit (përfundimtare) dhe saktësinë e informa-cionit financiar dhe, kur është e nevojshme, mbështetet nga raporti përfundimtar i aktivi-teteve audituese. Ai bëhet sipas modelit të dhënë në aneksin F të marrëveshjes kuadër IPA II. Agjencia e dërgon opinionin brenda tre muajve pas dorëzimit të pasqyrës përkatëse përfun-dimtare të shpenzimeve nga ZKA.
gj) Përgatit strategjinë trevjeçare të auditimit, sipas modelit në shtojcën G të marrëveshjes kuadër IPA II, e cila përditësohet çdo vit. Agjencia paraqet strategjinë e auditit për tri vitet e ardhshme brenda muajit nëntor të çdo viti te Komisioni Evropian dhe një kopje te Zyrtari Kombëtar Autorizues (ZKA/NAO).”
h) Për programet e bashkëpunimit ndër-kufitar, Agjencia kryen funksionet e saj në për-puthje me parashikimet e nenit 77, të marrë-veshjes kuadër IPA II.”.
3. Pika 5 shfuqizohet.
4. Pikat 6 dhe 7 ndryshohen, si më poshtë vijon:
“6. Mënyra e organizimit të brendshëm, rregullat e sjelljes së personelit dhe çështje të tjera të lidhura me veprimtarinë e Agjencisë përcak-tohen në rregulloren e brendshme, e cila mirato-het nga ministri i Financave, me propozim të drejtorit. 
7. Marrëdhëniet e punës së drejtorit dhe të nëpunësve të Agjencisë së Auditimit të Progra-meve të Asistencës, akredituar nga Bashkimi Evropian, rregullohen sipas legjislacionit në fuqi për nëpunësin civil.”. 
5. Pikat 8 dhe 9 shfuqizohen.
6. Në lidhjen nr. 1, bashkëlidhur vendimit nr. 418, datë 27.6.2012, të Këshillit të Ministrave, “Për përcaktimin e masës së shpërblimit të anëtarëve të këshillave, bordeve ose komisioneve të njësive të qeverisjes qendrore”, të ndryshuar, emërtesa “Këshilli i Menaxhimit të Agjencisë së Auditimit të Programeve të Asistencës”, shfuqizohet. 
II. Ngarkohen Ministria e Financave dhe Agjencia e Auditimit të Programeve të Asistencës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

